bavarian-nlp/barwiki-20250901 huggingface dataset:
Arminia Doapatensis

De Arminia Doapatensis (estnisch: "Korporatsioon Arminia Dorpatensis" bzw. "Korp! Arminia Dorpatensis") is a nixchlogend christliche Studentnvabindung in Tartu in Estland. Innerhoib des Wingoifs hod sie damit de nördlichste Log und aa de weideste Ofahrt zum Fest auf da Wartburg.
Gschicht.
Im Joar 1845 entstand an da Univasität Tartu a „"Eabaulicha Omd"“, bei am si Studentn „an jedem Samsdog Omd“ vaeinigdn, „indem sie a Liad sangn und a Predigt voalasn“. Dea Eabauliche Omd legte den Grundstoa fia den Wingoif, da si mid Grindungsdatum 24. Oktoba 1850 east zum „Theologischn Omd“ weiderentwickelte und oschliaßend mid am an Turnvoda Jahn ogelehndn Woispruch „Frisch, fromm, fröhlich, frei!“ zua christlichn Studentnvabindung. Ob 1859 folgte de Onäherung an den Wingolfsbund, 1860 de Umbenennung in Arminia Doapatensis sowia im Oktoba aa de Oerkennung seitns da Univasität duach den damalign Proaektoa Schorsch vo Oettingn und 1862 beim 7. Wartburgfest de Aufnahme in den Wingoif.
Noch da Umfirmierung zua „Arminia Doapatensis“ beantrogdn de 25 Studentn de Aufnahme in den Chargierdn-Convent da Universitet Tartu, wos aufgrund da Oblehnung vo Duell und Mensur sowia da Betonung oana christlichn Moaoi zua längrn Auseiandersetzunga und scharfem Widerspruch da etobliadn Koapoaationa „"Curonia"“ und „"Estonia"“ führte. East am 3. März 1865 eafolgte de Aufnahme und damit de Oerkennung. De Mitgliadschoft dauate aufgrund da eastmalign Vadogung jedoch grod a Joar.
Ois christlich-übakonfessionelle Vabindung hod de Arminia gegenüba den deitschboidischn und urestnischn Vabindungn in Tartu drotz da Neistiftung 1870 jedoch oan schwern Stand, wos 1883 zua oana langjährign Vadogung da Aktivitas führte. Dennoch bliab de Dradition ungebrochn gewahrt: East hieldn de Philista de Vabindung am Lebn, valiahn Bända und beteiligdn si üba de Stipendiumskasse am studentischn Lebn, dann übanahm da 1923 gegründete Danziga Wingoif de Dradition und de Philista greadedn 1925 eastmois oan Philistervaein. Unterbrechunga gob 's lediglich – äquivalent zua fakdisch oin andern Studentnvabindungen aa – während da Zeid im Driddn Reich, ois da Danziga Wingoif suspendiad wurde und in Tartu während da easdn sowjetischn Besetzung 1940 aa da Theologische Omd und Arminia Doapatensis seitns da nein Vawoidung gschlossn wurde. Da Grund dafia war de Weigrung, de Naman und de Aufenthoide da Mitgliada weiderzugem. Noch Kriegsend übanahm da Darmstädta Wingoif de Draditionspflege fia de Arminia Doapatensis und aa da Philistervaein rekonstituierte si.
Im Mai 1994 eafolgte de Neistiftung voa Oat in Tartu und 1997 beim Wartburgfest de Wiederaufnahme in den Wingolfsbund. Da älteste Koapoaationsvaband Deitschlands akzeptierte damit de voa oiem üba Philista gepflegte Draditionslinie, so dass de Vabindung gemäß Grindungsdatum an siebta Stäi geführt werd. Mid da Neistiftung wurde aa da ursprüngliche Woispruch in „Jumal, Vabadus, Isamaa!“ (estnisch: "God, Freiheit, Vodaland!") geändert. Als Beginn der Organisation gilt der Mai 1994.
Flaggn fo El Salvador

De Flaggn fo El Salvador hod drei horizontoie Streifm in blau-weiß-blau fo om no unt. De Foam schdän fia Himme, Fried und Ozean.
Iis in däm Faandal im weissn Boikn in da Mitt, s Wappm mid drin, is Griag. Sisowa ned unbedingd Griag, weis aso aa ois Deansdflaggn gnuzd wead, am Land. Owa aa de Fahn one des Wappm wead ois Deansdflaggn gnuzd und aa an Land. Im Wossa, Sää oda Mea schdäd in da Mitt "DIOS UNION LIBERTAD" (Gott, Einekeit, Freiheit) wen Griag is, wen owa koa Griag is, iss a Handlsflaggn oda a Deansdflaggn za Sää.
Wappn fo El Salvador

S Wappn fo El Salvador hod im Zändrum a Dreiegg mid fimf Fuikane im Mea.
Des sümbolisiad de fimf Midgliadsstootn fo da Zendroiamerikanischn Fedarazion.
Driwa isa rouds Phrygischs Haubal afan Stab, foa da goidna Sun und däm Datum 15. September 1821, Dog und Joo fo da Unohengekeit fo El Salvador.
Ealanga Wingoif

Da Ealanga Wingoif is a christliche, farbentrogend, nixchlogend Studentnvabindung in Ealangn. De Farbn des Ealanga Wingoif san schwoaz-woass-goid, ois offiziells Grindungsdatum gilt da 29. Novemba 1850. 
Da Ealanga Wingoif is Mitgliad des Wingoifs. Gmoasam mid am Mingaa Wingoif und de Wingoifsvabindung Chattia zua Wiazburg war de Vabindung Mitgliad in da Pappenheima Konvention.
Wingoifsvabindung Chattia zua Wiazburg

Da Wingoifsvabindung Chattia zua Wiazburg is a farbentrogend, nixchlogend Studentnvobindung mid christlicha Ausrichtung im Wingoif.
Gmoasam mid am Mingaa Wingoif und am Ealanga Wingoif war de Chattia Mitgliad in da Pappenheima Konvention.
Da Chattia zua Wiazburg hod in den 1950ea Joarn a Tochtervabindung grindt: Da Wingoifsvabindung Chattia zua Aachn.
Wilhelm Eichhorn

Wilhelm Eichhorn (* 5. Juli 1879 in Gloahaslach bei Ansbach; † 20. März 1957 in Minga) war a deitscha Bankdirektoa, Mitgründa da CSU und Präss da Landessynode Bayern.
Während seina Studeanzeid wurde ea 1899 und 1902 Mitgliad da christlichn Studentnvabindungen Ealanga Wingoif und Berlina Wingoif, 1910 drod ea aa am Mingaa Wingoif bei.
Matthias Zimmer

Matthias Zimmer (* 3. Mai 1961 in Marburg; † 19. Juli 2023) woa a deitscha Politikwissenschoftla, Publizist und Politika. Ea hod ab 1979 da CDU angheard und is fia sie vo 2009 bis 2021 im Bundesdog gsessn.
Zimmmer woar ab 1991 vaheiratet und Voda vo zwoa Kindern. Seit Studeanzeidn woa ea Mitgliad da christlichn Studentnvabindung Mingaa Wingoif.
Wappn fo Uruguay

S Wappn fo Uruguay is duach Gsetz 1829 fesdglegd und seit 1908 offiziäi.
S Wappm isa Owoi mid fia gleigrouße Fäida. Om driwa schdäd a goidane Sun (Maisun). Ums Owoi hand a Olifn - und a Loabazweig (Lorbeer) mid am blaua Bandl fabundn.
Om linx (heraldisch rechz) sigt ma a goidane Woog afan blaua Grund, a Sümboi fia Gleichheit und Grechdekeit. Om rechz (heraldisch linx) gfindma af säiwan Grund, an "Cerro de Montevideo" (Hiagl fo Montevideo) mid seina Gibfefesdung, des schdäd fia Weahafd und Schdoag. Unt linx (heraldisch rechz), a laafads schwoazs Ross af säiwan Grund, fiad Freiheid. Unt rechz (heraldisch linx) a goidna Ox af blaun Grund, fia Reichtum und Iwafluss.
D Flaggn fo Uruguay

D Flaggn fo Uruguay kimd aus da Zeid, wou se de "Banda Oriental del Uruguay" ( s esdliche Ufa fom Uruguay) fo de Voeinigtn Browinzn fom Río de la Plata ("Provincias Unidas del Río de la Plata", wos schbada Argentinien gwen is) ooglest
hod. De Flaggn is himmeblau-weiss gwen mida goidna Sun, epparaso wiad Flaggn fo Argentinien.
Om im Egg, sizd heid de Sol de Mayo (Maisun, aa Inkasun), de Freiheidssun mid 16 Schdroin. Insgsamd nai Schdreifn, fimf weiße und fia blaue, zoang de uaschbringlichn Departements.
Chattia Aachen

De Wingolfsvobindung Chattia zua Aachn (kuaz: Chattia Aachn) is a farbentrogend, nixchlogend Studentnvabindung mid christlicha Ausrichtung im Wingoif. Sie is polidisch und konfessionell ungebundn. 
Gschicht.
De Chattia zua Aachn wurde im Joar 1952 vo da Wingoifsvabindung Chattia zua Wiazburg in Aachen grindt. Im Wintersemesta 1958/1959 bezog sie ihr Heim im Degraa am Theata. Dess deante bis zua Vadogung im Joar 2005 ois Dreffpunkt und Vaanstoidungsoat fia de Vabindung. 2008 wurde de Chattia zua Aachn vom Kölna Wingoif wiedergegründet, zua dem Zweck wurde a Edoge im Seilgrobn gemietet. Seit 2012 is de Vabindung auf am eigane „Chattenheim“ in da Wirichsbongardstrass 27 osässig. 
Chattenheim.
Des Chattenheim liagt inoana Fuaßgängrzone im Zentrum Aachens, in unmiddlbara Nähe des Elisenbrunnens und ned weid entfernt vom Aachana Dom. Im Eadgeschoss befindn si de Gmoaschoftsräume – nebn oana grousn gmoaschoftlichn Kuche unta anderem a heisleigene Bar mid eigenem Dischkicka und a gemütliche Sitzecke mid grousem Feanseha und divasn Schbuiekonsoln. Im Kella befindn si weidere Räume zua gmoaschoftlichn Nutzung. De oban Etogn san Wohnetogn und enthoidn jeweils a Wohnung mid eigana Kuche und eigenem Bodzimma fia zwoa Studentn. 
Interessants.
Sie is de westlichste Wingolfsvabindung in Noadrhein-Westfaln und pflegt besonders guade Beziehunga zum Wingoif in Köln und zua Nibelunga zua Siegn im Wingoif, de ebenfois an da Linie RE9 da Deitschn Boh gelegn san.
Gottlieb Nathanael Bonwetsch

Gottlieb Nathanael Bonwetsch (* in Norka, Saratow, Russischs Kaiserreich; † 18. Juli 1925 in Göttingn) war a deitscha evangelisch-lutherischa Theologe.
Lebn.
Bonwetsch studierte vo 1866 bis 1870 Theologie und Gschicht in Doapod. 1874/1875 setzte ea 's in Göttingn foat und wurde dann Pfarrvatreta in Noaka. An da Univasität Doapod wurde ea 1878 sowohl promoviad ois aa hobilitiad. Ob 1882 war ea in Doapod ois Professoa da Kirchengeschichte tätig. In dea Stäi wexlte Bonwetsch 1891 noch Göttingn. Do starb do am 18. Juli 1925.
Während seina Studeanzeid wurde ea Mitgliad da Arminia Doapatensis und des Göttinga Wingoif.
Lauri Hussar

Lauri Hussar (* 4. Septemba 1973) is a estnischa Journalist. Ea is seit 2016 Chefredakteir da Postimes.
Lebn.
Hussar hod vo 1992 bis 1996 Theologie an da Univasität Tartu in Dorpat studiad. Vo 1998 bis 2006 arbadete ea dann ois TV-Repoata und Redakteir fia TV3. Oschliaßend war ea bis zum Friahjoar 2016 Moderatoa bei Vikerraadio, am nationoi ausgestroidn Hörfunkprogramm vo EaR. Mitte März 2016 wurde ea stäivatretendr Chefredakteir da übaregionaln Dogeszeidung Postimes, drei Monate schbada Chefredakteir auf.
Interessants.
Lauri Hussar gehört ois Neistifta seit 1994 da estnischn Studentnvabindung Arminia Doapatensis im Wingoif an.
Flaggn fo Guyana

D Flaggn fo Guyana is seit 26. Mai 1966 offizäi.
De goidan Bfeispitz hoffd afa goidane Zuakumfd, Grea schdäd fiad Wäida und Landwiadschofd, schwoaz fiad eisane Ausdaua fo da Beväikarung.
Roud isa Sümboi fiad Freid und Obfabreidschofd bam Afbau fo da Nazion. Des weiße Randl schdäd fia oisamd Fliss und Sään z Guyana.
Ferdinand Neumaier (Komponist)

Ferdinand Neumaier (geb. 8. Septemba 1890 in Kiachbeag, heit Kiachbeag im Woid; † 24. März 1969 in Landshuat) war a deitscha Komponist und Liadatexta.
Da Sohn vo am Schmiedemoaste hot des Lehrerseminar in Straubing bsuacht. Sei berufliche Laufbahn hot er ois Huifslehra in Neischönau begonna, spadare Stationa warn Renghütte, Zwiesl, Abensbeag und ab 1913 Landshuat, wo er zletzt bis 1956 Rektor vo da Knabnschui St. Martin war.
Er hot fruahzeite mit'm Sammen und Aafschreim vo Voiksliada ogfangt. Bsondars des Liadguat aus'm Boarischn Woid, aba aa aus dem sonstign Oidbaiern, hot er gsammet uns hot's in Liadabiacha zamma gstöjt. Oft hot er nua Bruchstück vo Melodien und Test, de er mit eigane Weisn und Worte ergänzt hot gfundn.
Er hot etwa 90 Liada komponiert, zu dene er haife aa den Text gschriem hot. Am bekanntestn is des 1938 entstandne "Mia san vom Woid dahooam". Sei "Waidlamess" mit dem Text vo Eugen Hubrich kam am 14. Septemba 1952 in Landshuat zua Uraafführung. Zu seim Bekanntnkreis ham Paul Friedl, Anette Thoma, Max Peinkofer, Kiem Pauli und Max Matheis geheat, vo dem unta andam des Gedicht "Und iatz is halt Winter worn" vatont hot.
Im Netz.
Der Komponist Ferdinand Neumaier -- Kirchberg im Wald YouTube
Wappn fo Guyana

S Wappn fo Guýana hod de Kenigin Elisabeth II. am 21. Jenna 1966 an Guyana ausgling kod und im säibign Joo, am 25. Feba, iss fom Parlament z Guyana ognumma woan.
Im Wappmschäidl in da Mitt hand af Säiwa drei blaue Wäina, fia de drei Haubdfliss z Guyana. Glei driwa a Säärosn und untahoi a Hoatzin ( "a schdingada Fogl wos kam fliang ko"). Zwe Jaguar hand ois Schäidlhoida eiteit.
Da linke (heraldisch rechz) hoit an Bicke in da Braazn, da rechde a Zuggareal, ois Sümboi fiad Landwiadschofd.
A Goidna Juwäinbsezda Häim, mida blauweissn Häimdeggn und Fedaschmugg, schdäd iwan Schäidl, Sümboi fiad Indiobeväikarung und d Juwäin fian Beagbau. Da Häim säim schdäd fiad Vabindung zan Voreinigtn Kinireich.
Ganz unt a säiwas Schbruchbandl mim Woischbruch, "Oa Foik, oa Nazion, Oa Schicksoi".
Friedrich Seggel

Friedrich Seggel (* 12. Mai 1877 in München; † 1965) war a evangelisch-lutherischa Pfarra in Mistelgau, Landkreis Bayreuth. 
Lebn.
Ea studierte evangelische Theologie an den Univasitädn in Minga, Ealangn und Leipzig. Nebn u. a. Otto Weber und Hans Bluntschli gehörte ea 1896 zua den Grindungsmitgliadern da christlichn Studentnvabindung Mingaa Wingoif. In den beidn foigendn Joarn drod ea aa am Ealanga Wingoif und am Leipziga Wingoif bei. 
Seggl hod si im Oktoba 1934 aa aktiv an den Protesdn gegn de zwangsweise Obsetzung des Bischofs da boarischn Landeskiach, Hans Meiser, beteiligt.In seina Predigt in Mistelgau und in da Filialkiach in Glashütten am 16. Novemba 1938 hod ea de Ausschreitunga gegn de Judn in da „Reichspogromnochd“ vaurteilt. Ea wurde dafia schbada ozoagd und vo da Polizei inhoftiad. 
In Mistelgau is a Strass noch Friedrich Seggl benannt.
Max Binder

Max Binder (geb. 22. August 1911 in Kiabeag im Woid, † 29. Januar 2010 emdo) war a deitscha Politika (CSU).
Binder hot de Voikschui in seim Hoamatort und oschliaßnd a Foatbuidungsschui bsuacht. Ab 1928 hot a Bsuach vo ana Viehhoitungs- und Mejkaschui gfoigt. Ab 1928 hot er an am gnossanschaftlichn Buachhoitungskurs teilgnomma. Währand dem Zwoatn Wödkirag war er vo Septemba 1939 bis zum Kriagsend 1945 znachst in da West-, spada aa an da Ostfront im Einsatz. Er is am 1. August 1945 vo de US-Militärbehördn gega sein Wuin zum Buagamoasta vo seina Hoamatgmoa ernannt worn, wos er bis Oktoba 1960 bliem is. Zudem war er bis Oktoba 1960 no im gnossnschaftlichn Gejd- und Warnvakeah ois Gschäftsfiahra vo da Raiffeisnkasse Kiabeag täte. Direckt donoch is er zum Landrat vom Landkroas Reng gwäjt worn. Ois Landrot is eahm a wenstliche Vabessarung vo da Wassavasorgung im Boarischn Woid glunga, wo er fedafiahrand fia den Bau vo da Trinkwassatalsperre Frauanau war.
Zuadem war er vom 28. Novemba 1954 bis zum 22. Novemba 1970 Obgordnata vo da drittn bis sechstn Woihperiode vom Boarischn Landdog. Do war er vo 1955 bis zu seim Ausscheidn Mitglied im Ausschuss fia Grenzlandfrogn. Seit Ofang vo da viertn Woihperiode 1958 war er zuadem bis 1970 im Ausschuss fia Wirtschaft und Vakeah täte.
Binder hot 1946 Anneliese Kehrer († Oktoba 1993) gheirat, mit der er drei Kinda ghabt hot.
Auszeichnunga.
Binder is am 7. Dezemba 1964 mit dem Boarischn Vadeanstordn auszeichnat worn.
Liste von Vabindungen im Wingoif

De Vabindungn kean olle zum Wingoif.
De Liste führ dabei sowohl de aktivn ois aa de inaktivn Vabindungn auf. De könna vadogt, fusioniad oda ealoschn sei. In oanzlna Fälln kimmd 's dabei voa, dass de Dradition vo oana andern Vabindung foatgeführt werd.
De Liste zeigt aa des Land an, in am de Vabindung osässig is oda war. Im Foi da inaktivn Vabindung konn 's dabei zua histoaischn Obweichunga keman, wia des Beischbui Kinisbeag zeigt. Unta am heitign Naman Kaliningradl gehört de Stod zua Russland, friaha war Sie innerhoib Ostbreißns im Deitschn Reich gelegn.
Rostogga Wingoif

Da Rostogga Wingoif is a christliche, übakonfessionelle, nixchlogend, farbentrogend Studentnvabindung in Rostogg. Da Rostogga Wingoif is Mitgliad im Wingoif. er is polidisch und konfessionell ungebundn.
Grindt wurde de Vabindung 1850 vo fünf junga Wingolfidn, de zuavoa in Berlin und Ealangn studiad hatdn und do bereits Mitgliad des Berlina Wingoif beziehungsweise des Ealanga Wingoif warn.
Susanne Kiermayer

Susanne Kiermayer (geb. 22. Juli 1968 in Zwiesl) is a deitsche Spoatschützin, ihr greaßta Erfoig war da Gwinn vo da Suibamedaille bei de Olympische Spui 1996 im Doppetrap-Wettbewerb.
Karriere.
Kiermayer is 1988 erstmois Deitsche Moastarin im Wurfscheimschiassn in da Disziplin Trap worn. Bis zu de Olympischn Sommaspui 1992 in Barcelona san de Wuaftaumwettbewerb fia Männa und Fraun gmeinsam austrong worn, ois danoch mit da Disziplin Doppetrap a eigana Fraunwettbewerb eigfiaht worn is, hot Kiermayers intanationoie Karriere ogfangt. Bei de Olympischn Sommaspui 1996 in Atlanta hot sie im Doppetrapp den zwoatn Plotz hinta da US-Amerikanerin Kim Rhode belegt. In de nachstn Joahr hot Kiermayer mehrfach de Europamoastaschaftn im Trap und Doppetrap gwonna. Bei de Olympische Spui 2000 is sie Fünfte im Trap und Neinte im Doppltrap worn. Vier Joahr spada is sie in Athen 2004 erneit Fünfte im Trap worn. 2008 is Kiermayer bei de Olympischn Sommaspui in Peking Achte im Trap worn. 2010 hot sie ois amtierande Europamoastarin ihre sportliche Karriere beendt.
Kiermayer hot fia den "WTC Bayerwoid" und is insgsamt 14 moi Deitsche Moastarin. De glernte Hotelfachfrau hot se 1994 bei da Bundeswehr vapflichtet, um bessarne Trainingsmeaglichkeiten zum hom. Sie lebt in Kiachbeag im Woid. Ois Gsamtaktivnsprecharin war sie vui Joahr die Fiasprecharin vo da Nationoimannschaft und hot de Intaressn vo de Spitznspoatla vabandsintern vatretn, aba aa in weidare internationoie Gremien. Beim 56. Deitschn Schützndog in Lübeck-Travemünde is sie zua Vizepräsidentin vom Deutschn Schütznbund gwäjt worn. Ihre Aufgabn im Präsidium san da Spitznspoat, Anti-Doping und Behinatnspoat.
Aa im Wötvaband fia Spoatschiassn, da International Shooting Sport Federation, is sie 8 Joahr lang im Athletnkommittee bis zua Beendigung ihra Spoatlakarriere fia de Belange vo de Schützn wötweit eitretn.
De heachste nationoie Auszeichnung im Spoat, des Suibane Lorbeerblatt hot sie glei viermoa vom Bundespräsidentn valiehn kriagt.
Trinkwassatoisperre Frauanau

De Drinkwassadoisperr Frauanau im Boarischn Woid, aa Drinkwassaspeicha Frauanau gnennt, is 1983 zua Sicharung vo da Drinkwassavasoagung vo weide Teile vo Niedabaian fertegstöt worn.
Bschreibung.
Do aafgrund vo da geologischn Situation im Boarischn Woid a Grundwassamangl voaherrscht, is in de Joahr 1976 bis 1983 a Wassaspeicha bei Frauanau und Zwiesl aricht worn, dea duach de Flüss Kloana Reng und Hirschboch gspeist werd, de dem unbesiedltn Gebiet an da tschechischn Grenz zwischn Foiknstoa und Rachl entspringa. Jährle wern iba den Wassaentnahmeturm bis zu 15 Mio. m³ Wassa dem Zweckvaband Frenwassavasoagung Boarischa Woid zur Vafügung gstöt, dem de Landkroas Cham, Deggadoaf, Dinglfing-Landau, Freing-Grofanau, Bossa, Reng und Straubing-Boong oghearn.
Bei hohm Wassastand vahindat a Ibafoitrichta a Ibatreten vo dem See iba den Staudamm.
Da 70,5 Meta iba Doisohle hohe Staudamm bsteht aus am Dichtungskean aus stoanigm Lehm mit ana zentroin Tonbedonwand, der luft- und wassaseite vo Schüttunga aus Fejstrümma flankiert werd. Zua Zeit vo da Fertestöllung handlt's se mit bis zu 86 m iba da Gründung um de heachste Doisperr in da Bundesrepublik, und er is imma no da heachste Staudamm. Heahare Doisperrn (aber Staumauan) san nua de Rappode-Deisperr un de Doisperr Leibis-Lichte.
Des Stauzui liegt bei 767 m ü. NN, des Hochwassastauzui oan Meta heaha. Des Obsenkzui liegt bei 735 m ü. NN, des tiafste Obsenkzui bei 720 m ü. NN.
Münchener Wingolf II

Da "Minchna Wingoif an da Technischn Houchschui" (deutsch kurz: "Münchener Wingolf II", boarisch "Minchna Wingoif II") war a christliche Studentnvabindung in da boarischn Landeshauptstod Minga. 
Sie wurde 1901 ois Tochtervabindung des Münchener Wingolf grindt, damit aa Studentn da Technischn Houchschui Mitgliad im Wingoif wern könna. Bereits 1908 folgte da Zuasammenschluss mid da Muada.
De Farbn san schwoaz-woass-goid gwen und de Farb da Haum schwoaz. Des Motto lautete bis 1907 „Δι ένoς πάντα“ - „Di henos panta“ (Griechisch fia: "Duach oan (Jesus) ois"), oschliaßend „Wahrheit und Dreie“. Wia olle Mitgliada des Wingoif lehnte da Minchna Wingoif II Duell und Mensur ob.
Wingoif an da Handelshouchschui zua Berlin

Da Wingoif an da Handelshouchschui zua Berlin war a farbentrogend, nixchlogend christliche Studentnvabindung in Berlin. Ea war Mitgliad im Wingoif und lehnte Duell und Mensur ob.
Gschicht.
Grindt wurde sie 1924 ois Tochtervabindung des Charlottenburga Wingoifs. Noch da Vadogung folgte 1932 de Vaeinigung mid da Muadavabindung. Noch dern Auflösung im sogenanndn Driddn Reich werd de Dradition seit 1955 vom Berlina Wingoif gepflegt.
Farbn und Symbole.
Da Wingoif an da Handelshouchschui zua Berlin drug de Farbn schwoaz-woass-goid, im Burschenband mid rouda und schwoaza Perkussion. De Farb da Kappe war woass.
Des Wappn zeigte om des Jerusalemkreiz und oan schwoazn Adla, undn den Berlina Bärn und oan Hermesstob ois Symbol fia Wirtschoft und Handl.
De Devise lautete „Wahr, gläubig, treu!“ (boarisch "Wahr, gläubig, dreu!").
Charlottenburga Wingoif

Da Charlottenburga Wingoif war a farbentrogend, nixchlogend christliche Studentnvabindung in Charlottenburg bei Berlin. Ea war Mitgliad im Wingoif und lehnte Duell und Mensur ob.
Gschicht.
Grindt wurde da Charlottenburga Wingoif 1894 ois Tochtervabindung des Berlina Wingoif. 1924 greadete ea mid am Wingoif an da Handelshouchschui zua Berlin seibsd a Tochtervabindung. Noch dern Vadogung folgte 1932 de Wiedervaeinigung. Noch da Auflösung des Charlottenburga Wingoif im sogenanndn Driddn Reich werd de Dradition seit 1955 vom Berlina Wingoif gepflegt.
Farbn und Symbole.
Da Charlottenburga Wingoif drug de Farbn schwoaz-woass-goid, im Burschenband mid silberna und schwoaza Perkussion. De Füxe, oiso de nein Mitgliada, drugn schwoaz-goid. De Farb da Haum war hellorange.
Des Wappn zeigte om des Jerusalemkreiz und oan schwoazn Adla, undn des Wappn vo Charlottenburg, oan Bärn sowia oan Zirkl und a Dreieck.
De Devise lautete „Frei, fromm, treu!“ (boarisch "Frei, fromm, dreu!").
Freiburga Wingoif

Da Freiburga Wingoif is de südlichste Vabindugn im Wingoif in Bodn-Württembeag. Ea is 1911 vo Studentn an da Oibert-Ludwigs-Univasitet in Freiburg im Breisgau grindt woadn.
Ea is christlich, lehnt Duell und Mensur ob und drägt de Farb schwoaz-woass-goid. De Kappenfarb is woass.
De oanzlna Mitgliada wern "Wingolfidn" genannt
AV Vindelicia Innsbruck

De AV Vindelicia Innsbruck is a katholische, farbentrogend, ned-schlogend Studentnvabindung im Österreichischn Cartellvaband (ÖCV). Sie wurde 1901 in Hoi in Tirol grindt. Seit 1927 is sie in Innsbruck osässig.
Ihre Farbn san rosa-goid-blau fia Burschn sowia rosa-goid fia Füxe. De Mitgliada drogn a karmesinrote Tellerhaum. Da Woispruch lautet "Einig und dreu".
De Vabindung war vo 1927 bis 1933 a Burschenschoft. Zua ältern und gressrn boarischn Namansschwesta KDStV Vindelicia in Minga bestäd seit 1969 a Freindschoftsvahältnis.
Breslaua Wingoif

Da Breslaua Wingoif war a farbentrogend, ned-schlogend christliche Studentnvabindung in Breslau. Ea war Mitgliad im Wingoif und lehnte Duell und Mensur ob.
Gschicht.
Grindt wurde da Breslaua Wingoif 1871. A Joar noch de Easdn Wäidgriag greadete ea mid am Wingoif an da Technischn Houchschui zua Breslau a Tochtervabindung. De existierte fünf Joare und vaeinigte si 1925 mid am Breslaua Wingoif. 1934 wurde a Heisl im Breslaua Stodteil Leerbeidl geweiht, im Novemba 1935 wurde da Breslaua Wingoif im sogenanndn Driddn Reich aufgelöst. De Dradition werd vom Mainza Wingoif gepflegt.
Farbn und Symbole.
Da Breslaua Wingoif drug de Farbn schwoaz-woass-goid, im Burschenband mid silberna Perkussion. De Füxe, oiso de nein Mitgliada, drugn woass-goid-woass. De Farb da Kappe war woass.
Des Wappn zeigte om des Jerusalemkreiz und oan schwoazn Adla, undn des Wappn da Stod Breslau sowia oan Loabeerkranz mid am Grindungsdatum.
De Devise lautete „Δι᾿ ἑνός πάντα“, griechisch fia: "Duach oan (Jesus Christus) ois" (Phil. 4,13).
Wingoif an da Technischn Houchschui Breslau

Da Wingoif an da Technischn Houchschui zua Breslau war a farbentrogend, ned-schlogend christliche Studentnvabindung in Breslau. Ea war Mitgliad im Wingoif und lehnte Duell und Mensur ob.
Gschicht.
Grindt wurde ea 1919 ois Tochtervabindung des Breslaua Wingoif. Noch da Vadogung folgte 1924 de Vaeinigung mid da Muadavabindung. Noch dern Auflösung im sogenanndn Driddn Reich werd de Dradition vom Mainza Wingoif gepflegt.
Farbn und Symbole.
Da Wingoif an da Technischn Houchschui zua Breslau drug de Farbn dunkelgrea-woass-goid, im Burschenband mid schwoaza Perkussion. De Füxe, oiso de nein Mitgliada, drugn dunkelgrea-goid mid goidana und schwoaza Perkussion. De Farb da Kappe war dunkelgrea.
Des Wappn zeigte om des Jerusalemkreiz und oan schwoazn Adla, undn den Schlesischn Adla und des Brustbuidl des Evangelisdn Johanns.
De Devise lautete „Gott, Ehre, Freiheit, Vaterland!“ (boarisch "God, Ehre, Freiheit, Vodaland!").